**ПРОЕКТ**

**ДОГОВОР**

Днес ………………….2019 г. в град Каспичан, между:

**1. ОБЩИНА КАСПИЧАН**, със седалище и адрес на управление: гр. Каспичан, ул. „Мадарски конник” № 91, п.к. 9930, ЕИК/код по Регистър БУЛСТАТ 000931511, представлявана от Милена Николова Недева, в качеството на Кмет на Община Каспичан и Андриана Ивалинова Веселинова на длъжност главен счетоводител – лице по чл. 13, ал. 3, т. 3 от ЗФУКПС, наричана за краткост **ВЪЗЛОЖИТЕЛ**, от една страна,

и

**2**.…………………………….., наричано по-долу **„ИЗПЪЛНИТЕЛ”**, със седалище и адрес:…………………………….., тел:………………**,** факс:., E-mail:, ЕИК: ……………., представлявано от………………………………, определен за **ИЗПЪЛНИТЕЛ** след проведена обществена поръчка по реда на глава 26-та от ЗОП, чрез събиране на оферти с обява с Информацията за публикуваната обява е с уникален ID ………………………и в сайта на АОП*,* от друга страна,

**на основание** чл. 194 от Закона за обществените поръчки и ПРОТОКОЛ № от…………..2019 г. на Кмета на Община Каспичан за определяне на изпълнител на обществена поръчка с предмет: „Упражняване на строителен надзор върху строително-монтажни работи (СМР) на обект „Възстановително - ремонтни дейности за укрепване брега на дере , скат до улица Панайот Волов, с.Кюлевча““ се сключи този договор („**Договора**/**Договорът**“) за следното:

**I. ПРЕДМЕТ НА ДОГОВОРА**

**Чл. 1.** (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да предоставя, срещу възнаграждение и при условията на този Договор, услуги, свързани с упражняването на строителен надзор, по смисъла на Закона за устройство на територията („ЗУТ“) и нормативните актове по неговото приложение, наричани за краткост „**Услугите**“ по обществена поръчка с предмет: „Упражняване на строителен надзор върху строително-монтажни работи (СМР) на обект „Възстановително - ремонтни дейности за укрепване брега на дере , скат до улица Панайот Волов, с.Кюлевча““.

(2) Мястото на изпълнение на Договора е община Каспичан**.**

(3)ИЗПЪЛНИТЕЛЯТ започва изпълнение предмета на настоящия договор след получаване на копие на договор за строителство за обекта, като същия се задължава в 7 (седем) дневен срок да предприеме действия за откриване на строителната площадка и определяне на строителна линия и ниво. Датата за получаване на Договора за строителство от Изпълнителя се удостоверява чрез подписан от двете страни приемо – предвателен протокол.

(4) Видовете и количествата на работите по договорите за строителство ще се извършват, съгласно количествено - стойностни сметки, съгласно офертите на изпълнителите на строителството.

**Чл. 2.** (1) ИЗПЪЛНИТЕЛЯТ се задължава да предоставя Услугите в съответствие с Техническата спецификация, Техническото предложение [на ИЗПЪЛНИТЕЛЯ] и Ценовото предложение [на ИЗПЪЛНИТЕЛЯ], съставляващи съответно Приложения №№ [1, 2 и 3] към този Договор („**Приложенията**“) и представляващи неразделна част от него.

**II. СРОК НА ДОГОВОРА. СРОК НА ИЗПЪЛНЕНИЕ**

**Чл. 3.** (1) **Срокът за изпълнение на услугите, предмет на настоящата обществена поръчка е от датата на откриване на строителната площадка до приключване на СМР, изготвяне на технически паспорт на строежа и окончателен доклад до възложителя от лицето, упражняващо строителен надзор съгласно чл. 168, ал. 3 ЗУТ и въвеждане на строежа в експлоатация /издаване на Разрешения за ползване /.**

**(2)** Договорът е със срок на действие до изпълнение на всички поети от Страните задължения по Договора, в това число до датата на изтичане на последния Гаранционен срок, съгласно Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти за изпълнените СМР или съгласно офертата на строителя/ите, ако оферираните гаранционни срокове са по-дълги от тези в наредбата. Задълженията на строителя по отстраняване на дефекти и на строителния надзор, във връзка с такива работи са в сила за времето на гаранционните срокове.

**III. ЦЕНА, РЕД И СРОКОВЕ ЗА ПЛАЩАНЕ.**

**Чл. 4.** (1) За предоставянето на Услугите, ВЪЗЛОЖИТЕЛЯТ се задължава да плати на ИЗПЪЛНИТЕЛЯ обща цена в размер на ………………………………… **без ДДС или ………………..лева (…… лева) с ДДС** (наричана по-нататък „Цената“ или „Стойността на Договора“), съгласно Ценовото предложение на ИЗПЪЛНИТЕЛЯ, съставляващо Приложение № 3.

(2) В Цената по ал. 1 са включени всички разходи на ИЗПЪЛНИТЕЛЯ за изпълнение на Услугите, включително и разходите за персонала, който ще изпълнява поръчката и членовете на ръководния състав, които ще отговарят за изпълнението [и за неговите подизпълнители] (*ако е приложимо*), като ВЪЗЛОЖИТЕЛЯТ не дължи заплащането на каквито и да е други разноски, направени от ИЗПЪЛНИТЕЛЯ.

(3) Цената, посочена в ал. 1, е крайна за отделните дейности и етапи, свързани с изпълнението на Услугите, посочени в Ценовото предложение на ИЗПЪЛНИТЕЛЯ за времето на изпълнение на Договора и не подлежи на промяна освен в случаите, изрично уговорени в този Договор и в съответствие с разпоредбите на ЗОП.

(4) Уговорената цена включва всички преки и непреки разходи за изпълнение на Договора, както и дължимите данъци и такси, и не може да бъде променяна, освен в случаите, изрично уговорени в този Договор и в съответствие с разпоредбите на ЗОП. В случай, че по време на изпълнение на Договора размерът на ДДС бъде променен, Цената следва да се счита изменена автоматично, в съответствие с нормативно определения размер на данъка, без да е необходимо подписването на допълнително споразумение.

(5) Свързаните с изпълнението на поръчката разходи за заплащане на възнаграждения на екипа на ИЗПЪЛНИТЕЛЯ и разходите за осигуряване на офис, оборудване, консумативи, поддръжка, обзавеждане, телефон, както и всякакви други разходи, необходими за изпълнение предмета на обществената поръчка, са за сметка на ИЗПЪЛНИТЕЛЯ и са включени в предложеното от него ценово предложение. ВЪЗЛОЖИТЕЛЯТ не дължи каквото и да е плащане при никакви условия във връзка с тези разходи извън цената по ал. 1.

(6) Възнаграждението по чл.4, ал.1 не подлежи на промяна в повишение и е валидно за срок - до цялостно изграждане на обектите и въвеждането им в експлоатация и за срока на гаранционна поддръжка на резултатите по договорите за СМР.

(7) В посоченото възнаграждение се включва и осъществяване на строителен надзор при осъществена хипотеза на „непредвидени разходи за строителни и монтажни работи” при изпълнение на договорите за СМР. Непредвидени разходи за строителни и монтажни работи са разходите, свързани с увеличаване на заложени количества строителни и монтажни работи и/или добавяне на нови количества или видове строителни и монтажни работи, които към момента на разработване и одобряване на технически или работен инвестиционен проект обективно не са могли да бъдат предвидени, но при изпълнение на дейностите са обективно необходими за въвеждане на обекта в експлоатация.

**Чл. 5.** (1) ВЪЗЛОЖИТЕЛЯТ плаща на ИЗПЪЛНИТЕЛЯ Цената по този Договор по банков път, в 30 дневен срок при следните условия:

**1.** Изготвени от Консултанта и одобрени от Възложителя Окончателен доклад по чл. 168, ал. 6 от ЗУТ, Технически паспорт на строежа, съгласно Наредба № 5 от 28.12.2006 г. за техническите паспорти на строежите.

**2.** След въвеждането на строежа в експлоатация с издаване на Разрешение за ползване.

**3.** Данъчна фактура, издадена от ИЗПЪЛНИТЕЛЯ.

(2) В случаите, когато са констатирани недостатъци, сумата се изплаща на ИЗПЪЛНИТЕЛЯ в 30 дневен срок след отстраняването им.

(3) За извършените плащания ИЗПЪЛНИТЕЛЯТ издава надлежно оформени платежни документи.

**Чл. 6.** (1)Всички плащания по този Договор се извършват в лева чрез банков превод по следната банкова сметка на ИЗПЪЛНИТЕЛЯ:

…………….

……………

(2) ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по ал. 1 в срок от 3(три) дни, считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

**Чл. 7.** (1) В срок до три дни от датата на сключване на Договора, но най-късно преди започване на неговото изпълнение, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителя/ите, посочен/и в офертата на ИЗПЪЛНИТЕЛЯ, ако такива са посочени в офертата. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на Договора в срок до три дни от настъпване на съответното обстоятелство.

(2) ВЪЗЛОЖИТЕЛЯТ има право да изисква от ИЗПЪЛНИТЕЛЯ да сключи и да му представи договор/и за подизпълнение с посочените в офертата му подизпълнител/и. В случай, че ИЗПЪЛНИТЕЛЯТ изпълнява задълженията си съвместно със подизпълнител/и, посочен/и в офертата, ИЗПЪЛНИТЕЛЯТ е длъжен да сключи договор/и за подизпълнение.

(3) Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

(4) ВЪЗЛОЖИТЕЛЯТ изисква замяна на подизпълнител, който не отговаря на условията по ал. 3.

(5) Когато частта от поръчката, която се изпълнява от подизпълнител, може да бъде предадена като отделен обект на ИЗПЪЛНИТЕЛЯ или на ВЪЗЛОЖИТЕЛЯ, ВЪЗЛОЖИТЕЛЯТ заплаща възнаграждение за тази част на подизпълнителя.

(6) Когато за частта от Услугите, която се изпълнява от подизпълнител, изпълнението може да бъде предадено отделно от изпълнението на останалите Услуги, подизпълнителят представя на ИЗПЪЛНИТЕЛЯ отчет за изпълнението на съответната част от Услугите за съответната дейност/задача, заедно с искане за плащане на тази част пряко на подизпълнителя.Разплащанията по ал. 5 се осъществяват въз основа на искане, отправено от подизпълнителя до ВЪЗЛОЖИТЕЛЯ чрез ИЗПЪЛНИТЕЛЯ, който е длъжен да го предостави на ВЪЗЛОЖИТЕЛЯ, заедно с отчета в 15-дневен срок от получаването му.

(7) Към искането по ал. 6 ИЗПЪЛНИТЕЛЯТ предоставя становище, от което да е видно дали оспорва плащанията или част от тях като недължими.

(8) ВЪЗЛОЖИТЕЛЯТ има право да откаже плащане по ал. 5, когато искането за плащане е оспорено, до момента на отстраняване на причината за отказа.

(9) Независимо от възможността за използване на подизпълнители отговорността за изпълнение на договора за обществена поръчка е на ИЗПЪЛНИТЕЛЯ.

(10) Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:

1. за новия подизпълнител не са налице основанията за отстраняване в процедурата;

2. новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

(11) При замяна или включване на подизпълнител ИЗПЪЛНИТЕЛЯТ представя на ВЪЗЛОЖИТЕЛЯ всички документи, които доказват изпълнението на условията по ал. 10.

(12) В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител ИЗПЪЛНИТЕЛЯТ изпраща копие на договора или на допълнителното споразумение на ВЪЗЛОЖИТЕЛЯ заедно с доказателства, че са изпълнени условията по чл. 66, ал. 2 и 11 ЗОП.

(13) Подизпълнителите нямат право да превъзлагат една или повече от дейностите, които са включени в предмета на договора за подизпълнение.

(14) Не е нарушение на забраната по ал. 13 доставката на стоки, материали или оборудване, необходими за изпълнението на обществената поръчка, когато такава доставка не включва монтаж, както и сключването на договори за услуги, които не са част от договора за обществената поръчка, съответно от договора за подизпълнение.

(15) ВЪЗЛОЖИТЕЛЯТ приема изпълнението на частта от Услугите, при съответно спазване на разпоредбите на Раздел Предаване и приемане на изпълнението от Договора, и заплаща възнаграждение за тази част на подизпълнителя в срок и при условия на чл. 5.ВЪЗЛОЖИТЕЛЯТ има право да откаже да извърши плащането, когато искането за плащане е оспорено от ИЗПЪЛНИТЕЛЯ, до момента на отстраняване на причината за отказа.

**ІV. ПРАВА И ЗАДЪЛЖЕНИЯ НА СТРАНИТЕ**

**Чл. 8.** Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.

**Общи права и задължения на ИЗПЪЛНИТЕЛЯ**

**Чл. 9.** ИЗПЪЛНИТЕЛЯТ има право:

1. да получи възнаграждение в размера, сроковете и при условията на договора;

2. да иска и да получава от ВЪЗЛОЖИТЕЛЯ необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора;

3. Да осъществява строителния надзор винаги, когато това е необходимо, и останалите участници в строителството са длъжни да изпълняват неговите предписания и заповеди, вписани по надлежния ред в Заповедната книга.

4. Да уведоми незабавно ВЪЗЛОЖИТЕЛЯ при нарушаване на строителните правила и норми, а в 3-дневен срок от установяване на нарушението – и съответната ДНСК, както и да спре работите по строежа до отстраняване на констатирани пропуски и нарушения при изпълнение на СМР и да контролира отстраняването на дефектите, посочени от него или други контролни органи. При неизпълнение от страна на строителя на предписанията за отстраняване на констатираните пропуски, да уведоми незабавно ВЪЗЛОЖИТЕЛЯ и органите на съответната ДНСК.

5. Да дава указания относно съответствието на вложените материали и извършваните СМР, а при необходимост да предписва допълнителни изпитвания на влаганите строителни материали, за което незабавно да уведомява ВЪЗЛОЖИТЕЛЯ

**Чл. 10. ИЗПЪЛНИТЕЛЯТ се задължава:**

1. да предоставя Услугите и да изпълнява задълженията си по този Договор в уговорените срокове и качествено, в съответствие с Договора и Приложенията;

2. да информира своевременно ВЪЗЛОЖИТЕЛЯ за всички пречки, възникващи в хода на изпълнението на работа, да предложи начин за отстраняването им, като може да поиска от ВЪЗЛОЖИТЕЛЯ указания и/или съдействие за отстраняването им;

3. да изпълнява всички законосъобразни указания и изисквания на ВЪЗЛОЖИТЕЛЯ;

4. да пази поверителна Конфиденциалната информация, в съответствие с уговореното в настоящия Договор;

5. да не възлага работата или части от нея на подизпълнители, извън посочените в офертата /ако са посочени такива/ освен в случаите и при условията, предвидени в ЗОП.В случай, че в офертата е посочен подизпълнител, ИЗПЪЛНИТЕЛЯТ възлага съответна част от Услугите на подизпълнител/ите, посочен/и в офертата и контролира изпълнението на техните задължения.

6. да участва във всички работни срещи, свързани с изпълнението на този Договор;

7. да спазва стриктно методологията на работа за изпълнение на обществената поръчка като уведомява своевременно ВЪЗЛОЖИТЕЛЯ за настъпили забавяния и начин за преодоляването им;

8.Да упражнява строителен надзор по смисъла на чл. 168 от ЗУТ за всеки обект в съответствие с одобрения инвестиционен проект, техническите спецификации, техническата оферта, договора за извършването на възложените СМР и останалите изисквания за изпълнение Договора и въвеждане на обекта в експлоатация чрез квалифицирани специалисти, определени за надзор по съответните проектни части;

9. проверява сертификатите на доставените материали, конструкции и детайли, да установява състоянието им на обекта и да разрешава тяхното ползване при условие, че отговарят на съответните стандарти и други изисквания;

10. следи за точното спазване на разпоредбите на НАРЕДБА № 2 от 22.03.2004 г. за минималните изисквания за здравословни и безопасни условия на труд при извършване на строителни и монтажни работи, на санитарните и противопожарни норми в строителството;

11. да посещава регулярно обекта като отразява в дневника на строежа съответните констатации, заповеди, инструкции;

12. да спира със заповед строежа за съответния обект, когато това се налага - изцяло, отделни части от него или отделни СМР като уведомява за това ВЪЗЛОЖИТЕЛЯ;

13. да разрешава с писмена заповед продължаването на строителството след отстраняване на причините наложили спирането;

14. да има организация и програма за работа, необходима за осигуряване на качествен строителен надзор;

15. да контролира цялостния строителен процес в съответствие със количествено- стойностните сметки на строителя за съответния обект, съгласно офертата и представен договор със строителя;

16. в процеса на изпълнение контролира и изисква качествено освидетелствуване на всички производствени процеси и влагани материали, в съответствие с нормативни документи, стандарти и др.;

17. заверява акта /сертификата/ за изпълнение на СМР, с който се документира обема и качеството на извършените СМР за съответния обект;

18. да изпълнява функциите на строителен надзор, съгласно действащите нормативни актове, и да осигурява предаването по установения законов ред на завършените обекти, подобекти или етапи;

19. да организира изпълнението на договорените задължения в сроковете, заложени в конкретният договор за възлагане на обществена поръчка за строителство, като представя и защитава интересите на Общината като инвеститор в рамките на своята компетенция. Всестранно да съдейства за изпълнение на строителството в съответствие с графиците, като при закъснение уведомява представителите на Община Каспичан и предлага необходимите мерки за преодоляване на изоставането;

20. да изпълнява задълженията си в гаранционния срок на всеки от обектите;

21. да подписва документи, доказващи отстраняване на появили се дефекти, и да осигурява необходимия експлоатационен персонал за срока на договора;

22. изпълнява всички задължения и изисквания към изпълнението на строителния надзор, съгласно ЗУТ и действащото в страната законодателство, към момента на изпълнението;

да спазва стриктно методологията на работа за изпълнение на обществената поръчка като уведомява своевременно ВЪЗЛОЖИТЕЛЯ за настъпили забавяния и начин за преодоляването им.

**Чл. 11**. В изпълнение на задълженията си за осъществяване на строителен надзор ИЗПЪЛНИТЕЛЯТ контролира и носи отговорност за:

1. Законосъобразното започване, изпълнение и завършване на строежа;

1. Извършване на всички необходими подготвителни работи на строителната площадка преди започване на СМР [*изграждане на временно осветление на площадка, временна сигнализация , организация на охрана и контрол на достъпа и др.*];
2. Качественото изпълнение на строежа, съгласно одобрените инвестиционни проекти [*технически спецификации, работни проекти*], съгласно изискванията на БДС или еквивалент и всички технически нормативни актове, регулиращи възложените дейности и вида на строителните работи, както и съгласно нормативните актове на българското законодателство и правото на Европейския съюз, имащи отношение към изпълнението на този Договор, като не се допускат изменения по време на СМР, освен ако промяната не е изрично съгласувана с ВЪЗЛОЖИТЕЛЯ и разрешена по съответния ред;
3. Качеството на влаганите строителни материали и изделия и съответствието им с нормативните изисквания, стандарти, отраслови норми, както и посочените в инвестиционните проекти изисквания. В изпълнение на това задължение ИЗПЪЛНИТЕЛЯТ изисква декларации за съответствие и сертификати за качество на доставените от строителя материали или техни еквиваленти като последното се съгласува предварително с ВЪЗЛОЖИТЕЛЯ;
4. Изготвяне, подписване и осъществяване на контрол относно пълнота и правилното изготвяне и подписване на актовете и протоколите по време на строителството необходими за оценка на строежите, относно изискванията за безопасност и за законосъобразно изпълнение, съгласно наредба на министъра на регионалното развитие и благоустройството за актовете и протоколите, съставяни по време на строителството;
5. Спиране на строежи, които се изпълняват при условията на чл. 224, ал. 1 и чл. 225, ал. 2 и в нарушение на изискванията на чл. 169, ал. 1 и 3 от ЗУТ;
6. Осъществяване на контрол относно спазване на изискванията за здравословни и безопасни условия на труд в строителството, както и относно специфичните изисквания към определени видове строежи, ако за съответния обект има такива.
7. Недопускане на увреждане на трети лица и имоти вследствие на строителството;
8. Правилното водене на Заповедната книга на строежа за съответния обект;
9. След приключване на СМР на съответния обект, да изготви и подпише окончателен доклад по чл.168, ал.6 от ЗУТ и §3 на ДР от Наредба № 2 от 2003г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, издадена от Министъра на регионалното развитие и благоустройството;
10. Писмено да информира Възложителя за хода на строителството и изпълнението на възложените му дейности, както и за допуснатите пропуски, взетите мерки и необходимостта от съответни разпореждания от страна на Възложителя;
11. След приключване на СМР за съответния обект, ИЗПЪЛНИТЕЛЯТ се задължава да изготви и Техническия паспорт на строежа по чл. 176 ,,б”, ал. 2 от ЗУТ (*ако е приложимо*)];
12. Да извърши от името на ВЪЗЛОЖИТЕЛЯ необходимите действия за въвеждане на Обекта в експлоатация до получаване на [*разрешение за ползване или удостоверение за въвеждане в експлоатация, в зависимост от категорията*];
13. В срок до седем дни след издаване на последния документ от специализираните държавни контролни органи, при изтичане срока за изпълнението или при прекратяването на този Договор ИЗПЪЛНИТЕЛЯТ трябва да предостави на ВЪЗЛОЖИТЕЛЯ всички документи свързани с извършваните от него дейности по този Договор или са му предоставени във връзка със строителството на обекта;
14. Да сключи и поддържа застраховка „Професионална отговорност” за вреди, причинени на другите участници в строителството и/или на трети лица, вследствие на неправомерни действия или бездействия при или по повод изпълнение на задълженията си за срок не по-кратък от гаранционния срок при условията на ЗУТ и Наредбата за условията и реда за задължително застраховане в проектирането и строителството;
15. ИЗПЪЛНИТЕЛЯТ носи отговорност за щети, които са нанесени на ВЪЗЛОЖИТЕЛЯ и на другите участници в строителството, и солидарна отговорност със строителя за щети, причинени от неспазване на техническите правила и нормативи и одобрените проекти.
16. изготвяне на окончателен доклад за въвеждане в експлоатация и представя всички необходими документи за приемане на съответния обект; ИЗПЪЛНИТЕЛЯТ при завършване на строежа изготвя и представя на ВЪЗЛОЖИТЕЛЯ окончателен доклад, окомплектован с необходимите документи за оценка на строителството, съгласно действащата нормативна база;

**Чл.12.** ИЗПЪЛНИТЕЛЯТ се задължава ако настъпят обстоятелства, които го поставят в невъзможност да изпълнява задълженията си, в това число и ако не може или престане да отговаря на специфични изисквания за упражняване на услугата, да информира ВЪЗЛОЖИТЕЛЯ в срок от три дни от узнаването с цел прекратяване на договора.

**Чл.13.** ИЗПЪЛНИТЕЛЯТ, при изпълнение на задълженията си по този договор, подписва всички актове и протоколи по време на строителството, необходими за оценка на строежа, относно изискванията за безопасност и за законосъобразно изпълнение, съгласно Наредба на министъра на регионалното развитие и благоустройството за актовете и протоколите, съставяни по време на строителството и други документи в съответствие с действащото в страната законодателство.

**Чл.14.** (1) Предписанията и заповедите на ИЗПЪЛНИТЕЛЯТ по този договор са задължителни за строителя и техническия ръководител на строежа.

(2) ИЗПЪЛНИТЕЛЯТ се задължава да предоставя информация за хода на работата и стадия на изпълнението при поискване от ВЪЗЛОЖИТЕЛЯ, както и да оказва нужното съдействие на представители на ВЪЗЛОЖИТЕЛЯ и/ или на други органи при извършване на контрол по изпълнението на обществената поръчка. ИЗПЪЛНИТЕЛЯТ се задължава да оказва пълно съдействие на лицата, които извършват проверките на място.

**Чл. 15.** (1) За изпълнение на дейностите по този договор ИЗПЪЛНИТЕЛЯТ се задължава да осигури екип от експерти в съответствие с представените в офертата му.

(2)ИЗПЪЛНИТЕЛЯТ няма право да заменя лицата, посочени като минимално изискуеми, съгласно условията на процедурата и посочени в офертата му без предварително писмено съгласие на ВЪЗЛОЖИТЕЛЯ**.**

(3) ИЗПЪЛНИТЕЛЯТ може да предложи смяна на минимално изискуем експерт в следните случаи:

1. при смърт на експерт;

2. при невъзможност на експерт да изпълнява възложената му работа повече от 1 (един) месец;

3. при лишаване на експерт от правото да упражнява определена професия или дейност, пряко свързана с дейността му в изпълнението на настоящия договор;

4. при осъждане на експерт на лишаване от свобода за умишлено престъпление от общ характер;

5. при необходимост от замяна на експерт поради причини, които не зависят от ИЗПЪЛНИТЕЛЯ.

(4) В случаите по ал. 3 ИЗПЪЛНИТЕЛЯТ уведомява ВЪЗЛОЖИТЕЛЯв писмен вид, като мотивира предложението си за смяна на експерт и прилага доказателства за наличието на някое от основанията по горната алинея. С уведомлението ИЗПЪЛНИТЕЛЯТ предлага експерт, който да замени досегашния, като посочва квалификацията и професионалния му опит и прилага доказателства за това. Новият експерт трябва да притежава квалификация, умения и опит, еквивалентни на или по-добри от тези на заменения експерт.

(5) ВЪЗЛОЖИТЕЛЯТ може да приеме замяната или мотивирано да откаже предложения експерт. При отказ от страна на ВЪЗЛОЖИТЕЛЯ да приеме предложения експерт, ИЗПЪЛНИТЕЛЯТ предлага друг експерт, отговарящ на изискванията на ВЪЗЛОЖИТЕЛЯ с ново уведомление, което съдържа информацията и доказателствата по ал. 4.

(6)Допълнителните разходи, възникнали в резултат от смяната на експерт, са за сметка на ИЗПЪЛНИТЕЛЯ.

**Общи права и задължения на ВЪЗЛОЖИТЕЛЯ**

**Чл. 16. ВЪЗЛОЖИТЕЛЯТ има право:**

1. да изисква и да получава Услугите в уговорените срокове, количество и качество;

2. да контролира изпълнението на поетите от ИЗПЪЛНИТЕЛЯ задължения, в т.ч. да иска и да получава информация от ИЗПЪЛНИТЕЛЯ през целия Срок на Договора, или да извършва проверки, при необходимост и на мястото на изпълнение на Договора, но без с това да пречи на изпълнението;

3. да изисква, при необходимост и по своя преценка, обосновка от страна на ИЗПЪЛНИТЕЛЯ на изготвените от него доклади, протоколи, доклади и други документи или съответна част от тях;

4. да изисква от ИЗПЪЛНИТЕЛЯ преработване или доработване на всеки от докладите, протоколите, документите, изготвени в изпълнение на Договора;

5. да не приеме някои от докладите, протоколите, документите, изготвени в изпълнение на Договора ако в същите не са отразени вярно обстоятелства и/или информацията е непълна;

6. да извършва по всяко време проверки на ИЗПЪЛНИТЕЛЯ по изпълнение на този Договор, както и да иска от ИЗПЪЛНИТЕЛЯ информация относно извършваните СМР, касаеща осъществявания строителен надзор, без с това да пречи на оперативната му дейност;

7. при необходимост да изисква от ИЗПЪЛНИТЕЛЯ писмена информация за извършените и извършването на строителните работи в обектите;

8. да изисква подмяна на специалисти от екипа на ИЗПЪЛНИТЕЛЯ, когато бъде установено неизпълнение на техните задължения, свързани с предмета на Договора.

9.да дава задължителни писмени указания на ИЗПЪЛНИТЕЛЯ относно справките/протоколите за отчитане на дейността, тяхната форма, съдържание и т.н. Задължителни за ИЗПЪЛНИТЕЛЯ са всички указания на ВЪЗЛОЖИТЕЛЯ или на негов представител относно формата и начина за водене на отчетност на изпълнението и начина на оформяне на документите във връзка с този договор.

10. да изисква осъществяване на строителен надзор от ИЗПЪЛНИТЕЛЯ спрямо всички работи необходими за извършване за въвеждане на обектите в експлоатация.

11. да приеме изпълнението, когато отговаря на договореното;

12. да поиска преработване и/или допълване на докладите, протоколrте и други документи по изпълнението в определен от него срок, като в такъв случай преработването и/или допълването се извършва в указан от ВЪЗЛОЖИТЕЛЯ срок и е изцяло за сметка на ИЗПЪЛНИТЕЛЯ. Когато бъдат установени несъответствия на изпълненото с уговореното или бъдат констатирани недостатъци, ВЪЗЛОЖИТЕЛЯТ може да откаже приемане на изпълнението до отстраняване на недостатъците, като даде подходящ срок за отстраняването им за сметка на ИЗПЪЛНИТЕЛЯ;

13. да откаже да приеме изпълнението при отклонения от договореното;

**Чл. 17.** (1) **ВЪЗЛОЖИТЕЛЯТ се задължава:**

1. да приеме изпълнението на Услугите, когато отговаря на договореното, по реда и при условията на този Договор;

2. да заплати на ИЗПЪЛНИТЕЛЯ Цената в размера, по реда и при условията, предвидени в този Договор;

3. да предостави и осигури достъп на ИЗПЪЛНИТЕЛЯ до информацията, необходима за извършването на Услугите, предмет на Договора, при спазване на относимите изисквания или ограничения съгласно приложимото право;

4. да пази поверителна Конфиденциалната информация, в съответствие с уговореното в Договора;

5. да оказва съдействие на ИЗПЪЛНИТЕЛЯ във връзка с изпълнението на този Договор, включително и за отстраняване на възникнали пречки пред изпълнението на Договора, когато ИЗПЪЛНИТЕЛЯТ поиска това;

6. да осигури предаването на копия от договорите за строителство на служител на ИЗПЪЛНИТЕЛЯ срещу подпис с обозначаване на дата.

7. да уведоми изпълнителя по договора за строителство на съответния обект/позиция за правомощията на ИЗПЪЛНИТЕЛЯ по този договор.

8.да осигури достъп на ИЗПЪЛНИТЕЛЯ и персонала, който ще осъществява строителния надзор, и на членовете на ръководния състав, които ще отговарят за изпълнението до обекта/тите, както и до оперативната информация за извършване на СМР;

9.да решава всички въпроси при възникнали затруднения, свързани с изпълнението на строителните работи, предизвикани от непълна строителна документация, необходимост от съгласуване или получаване на становища и разрешения от държавни или местни органи [*да оказва административно съдействие при необходимост за изпълнение предмета на Договора*]*;*

*10.чрез свои представители* да подписва всички актове, протоколи и други документи необходими за удостоверяване на изпълнените СМР и за въвеждане на съответния обект в експлоатация;

**Чл. 18.** (1) За възлагането ИЗПЪЛНИТЕЛЯ по договора за строителен надзор се счита за уведомен от датата на получаване на копие от договора за строителство по реда на чл. 1, ал.4 от настоящият договор.

(3) Изпълнението на услугата продължава от започване на строежа до получаване разрешение за ползване на всяко възложено СМР и при отстраняване на дефекти в гаранционните срокове.

(4) Надзора се осъществява за работите по съответния обект, съгласно работни проекти, като се следи за съответствие с предложеното от изпълнителя- строител, съгласно офертата му и изпълнението що се отнася до използвана механизация, човешки ресурси, технология и методология на работа, спазване на срокове, качество на използвани материали, безопасност на труда, своевременно извършване на видовете работи в технологичните срокове и др. Дейностите, изпълнявани в рамките на проекта трябва да гарантират, че всички остатъчни или извлечени материали от проектната дейност ще бъдат използвани повторно, рециклирани и/или депонирани по начин, който не вреди на околната среда.

(5) При отклонения, неизпълнение на задължения на изпълнителя по договора за строителство се вземат необходимите мерки гарантиращи качествено и своевременно извършване на работите, като осъществяващия строителен надзор е длъжен да уведомява незабавно представителите на ВЪЗЛОЖИТЕЛЯ за нередности, забавяне на работите, трудности възникнали при изпълнението, възникнали допълнителни работи, за действия или събития възпрепятстващи изпълнението на договора и предприема мерки за отстраняване на препятствия в работата по изпълнението.

(6) Работното време на ИЗПЪЛНИТЕЛЯ се съобразява с работното време на строителя на съответния обект, включително в почивни и празнични дни.

(7)ИЗПЪЛНИТЕЛЯТ носи отговорност за работата на своите служители. За неизпълнение поради тяхно действие или бездействие, некачествено или неточно изпълнение, пропуски или непълнота на възложената работа, както и за всяко друго неизпълнение на настоящият договор, отговорност носи изцяло ИЗПЪЛНИТЕЛЯТ и ВЪЗЛОЖИТЕЛЯТ има всички права на изправна страна срещу неизправна страна.

(8) ИЗПЪЛНИТЕЛЯТ дължи обезщетяване на вреди, загуби които ВЪЗЛОЖИТЕЛЯТ е претърпял в резултат на обстоятелствата по ал.7.

(9) При изпълнение на възложеното ИЗПЪЛНИТЕЛЯТ съобразява дейността си по изпълнението с действащото към момента на извършване на услугата законодателство, включително съставя и изготвя документи, вменени като задължение на осъществяващия строителния надзор след промени в нормативната база, последващи сключването на договора за възлагане на обществената поръчка. При промени в законодателството, регламентиращо дейността, обект на настоящата обществена поръчка, ИЗПЪЛНИТЕЛЯТ съобразява дейността си със новите изисквания, стандарти, задължения и др. подобни без да е нужно допълнително възлагане от страна на ВЪЗЛОЖИТЕЛЯ и без допълнително заплащане.

(10) При поискване ИЗПЪЛНИТЕЛЯТ дава писмени становища и разяснения във връзка със строителният процес.

(11) ИЗПЪЛНИТЕЛЯТ представя месечни доклади за напредък. Същите задължително съдържат информация за напредъка на работите по възложените строителства, трудности и проблеми, очаквани забавяния на строително- монтажните работи, констатирани неизпълнения, мерки които ще бъдат предприети за преодоляване на забавянето, за отстраняване на недостатъци, качествено изпълнение на некачествено извършени работи, както и друга информация. Целта на същите е получаване на своевременна информация от ВЪЗЛОЖИТЕЛЯ, като при необходимост, да бъдат изготвяни и междинни доклади, съдържащи информация за вероятното просрочване изпълнението на договора, и за други евентуални проблеми.

(12) ИЗПЪЛНИТЕЛЯТ е длъжен да не предоставя на други лица и организации информация, която е получил или му е станала известна при и по повод изпълнението на обществената поръчка. Изключения от това правило са допустими само при условията на настоящия договор.

**VIІ. ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл. 19.** (1) Предаването на изпълнението на Услугите се документира с протокол за приемане и предаване, който се подписва от представители на ВЪЗЛОЖИТЕЛЯ и ИЗПЪЛНИТЕЛЯ в два оригинални екземпляра – по един за всяка от Страните („**Приемо-предавателен протокол**“)

(2) ВЪЗЛОЖИТЕЛЯТ, чрез своите представители има право по всяко време да проверява извършването на работата от ИЗПЪЛНИТЕЛЯ и изпълнението на предвидените в този договор задължения.

**Чл.20** (1) При неизпълнение, респективно некачествено или несвоевременно изпълнение на възложеното с този договор, пълна липса на изпълнение, или при каквото и да било друго неизпълнение на задължения по този договор, ВЪЗЛОЖИТЕЛЯТ има право да изисква съставянето на констативен протокол, подписан от представител на ВЪЗЛОЖИТЕЛЯ и ИЗПЪЛНИТЕЛЯ или негов служител. Същият е годно доказателство за упражняване на правата на ВЪЗЛОЖИТЕЛЯ срещу ИЗПЪЛНИТЕЛЯ, като неизправна страна, в това число и да прихваща неустойки от дължими към ИЗПЪЛНИТЕЛЯ суми.

(2) При отказ на ИЗПЪЛНИТЕЛЯ или на негов служител за подписване на констативен протокол за неизпълнение, същият се подписва от ВЪЗЛОЖИТЕЛЯ или негов служител и двама свидетели и е годно доказателство за упражняване на правата на ВЪЗЛОЖИТЕЛЯ срещу ИЗПЪЛНИТЕЛЯ, като неизправна страна, в това число и да прихваща неустойки от дължими към ИЗПЪЛНИТЕЛЯ суми.

(3) При констатиране с протокола на недостатъци на свършената работа или друго неизпълнение, в същия се отбелязва естеството на недостатъците/ неизпълнението и степента, в която те засягат работата на ИЗПЪЛНИТЕЛЯ, като се посочва стойността на дължимото възнаграждение след приспадане на неизпълнението и / или обременената с недостатъци работа. При забава или друго неизпълнение, се посочва периода на просрочването и / или естеството на неизпълнението.

(4) При каквото и да било неизпълнение от страна на ИЗПЪЛНИТЕЛЯ, ВЪЗЛОЖИТЕЛЯТ може да търси или удържа дължимите по договора неустойки при условие на констатирането му по реда по- горе.

(8) ВЪЗЛОЖИТЕЛЯТ заплаща по-малко от уговореното възнаграждение, ако по предвидения в настоящия договор ред с протокол по реда на чл. 33 се констатира, че действително извършените работи са на по-малка стойност или са налице други обстоятелства, поради които се дължи по-малко заплащане на ИЗПЪЛНИТЕЛЯ.

**VIIІ. САНКЦИИ ПРИ НЕИЗПЪЛНЕНИЕ**

**Чл.21.** (1) При виновно некачествено и/или забавено и/или друго неизпълнение на задълженията по осъществяване на строителният надзор от ИЗПЪЛНИТЕЛЯ, последният дължи неустойка на ВЪЗЛОЖИТЕЛЯ в размер на 4,5 % от стойността на услугата за съответния обект по чл. 4, ал.1 за всяко констатирано неизпълнение, която се удържа от възнаграждението или от следващи плащания.

(2) При констатирано пълно неизпълнение на услугата, ВЪЗЛОЖИТЕЛЯТ не дължи заплащане на ИЗПЪЛНИТЕЛЯ за услугата и има всички права на изправна страна, срещу неизправна страна, съгласно договора и приложимото законодателство.

**Чл.22**. (1) ВЪЗЛОЖИТЕЛЯТ може да прекрати този договор, с последиците предвидени в него ако установи, че ИЗПЪЛНИТЕЛЯТ:

1. при извършване на услугата се отклонява съществено от уговореното в този договор, от предложената методологията на работа.

2. извършва услугата с много ниско качество;

3. при извършване на услугата се отклонява от указанията на ВЪЗЛОЖИТЕЛЯ.

4. не изпълнява други задължения по договора или действащото в страната законодателство към момента на изпълнение на услугата.

5. несвоевременно изпълнява други задължения по договора, включени в обхвата на поръчката.

6. неизпълнява задължения по договора и/ или извършва неправилно изпълнение поради което са настъпили вреди за ВЪЗЛОЖИТЕЛЯ.

(2) При констатирано лошо или друго неточно или частично изпълнение на договора или при отклонение от изискванията на ВЪЗЛОЖИТЕЛЯ, посочени в Техническата спецификация, ВЪЗЛОЖИТЕЛЯТ има право да поиска от ИЗПЪЛНИТЕЛЯ да изпълни изцяло и качествено договорените задължения, без да дължи допълнително възнаграждение за това. В случай, че и повторното изпълнение на услугата е некачествено, ВЪЗЛОЖИТЕЛЯТ има право да прекрати договора.

(3) Във всички случаи прекратяване на договора поради неизпълнение на ИЗПЪЛНИТЕЛЯ, той дължи връщане на недължимо получените авансово суми, в случай на получени такива.

**Чл. 23.** (1) ИЗПЪЛНИТЕЛЯТ носи отговорност за вреди, които е нанесъл на ВЪЗЛОЖИТЕЛЯ и на другите участници в строителството, и на други лица, за вреди, причинени от неспазването на техническите правила и нормативи и одобрените проекти. Отговорността по договора за строителен надзор е със срокове не по- малки от гаранционните срокове в строителството. Вредите, в това число и проявили се скрити недостатъци се установяват от комисия, назначена от ВЪЗЛОЖИТЕЛЯ.

(2) ИЗПЪЛНИТЕЛЯТ носи отговорност по предявени искове за вреди причинени на ВЪЗЛОЖИТЕЛЯ или на трети лица поради неизпълнението на задълженията си по този договор и по правната уредба, регламентираща осъществяването на услугата.

(3) За вреди, причинени на лица или имущество, които са в причинна връзка с неизпълнение на задължения по този договор, отговорност носи изцяло ИЗПЪЛНИТЕЛЯТ. ИЗПЪЛНИТЕЛЯТ носи отговорност спрямо ВЪЗЛОЖИТЕЛЯ, ако последният заплати обезщетение за такива вреди.

(4) ИЗПЪЛНИТЕЛЯТ не носи отговорност за причинени щети по причини, независещи от него.

**Чл.24.** Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

**IX.ПРЕКРАТЯВАНЕ НА ДОГОВОРА**

**Чл.25 (1)** Договорът се прекратява:

1. с изпълнението на всички задължения на Страните по него;

2. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до три дни от настъпване на невъзможността;

3. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

4. когато за ИЗПЪЛНИТЕЛЯ бъде открито производство по несъстоятелност или ликвидация – по искане на всяка от Страните.

5. по взаимно съгласие на страните, изразено писмено;

6. при виновно неизпълнение на задълженията на една от страните по договора с писмено предизвестие от изправната до неизправната страна. Неизправната страна, заплаща дължимите поради неизпълнението неустойки и/ или обезщетения в срок и по начин определен от изправната страна или същите се удържат от изправната страна от дължими към неизправната страна суми .

7. с писмено предизвестие на ВЪЗЛОЖИТЕЛЯ ако настъпят обстоятелства, които поставят ИЗПЪЛНИТЕЛЯ в невъзможност да изпълнява задълженията си, в това число и ако не може или престане да отговаря на специфични изисквания за изпълнение на възложеното.

8. на основанията предвидени в договора и/или в предвидените в закона случаи;

9. едностранно от ВЪЗЛОЖИТЕЛЯ с писмено предизвестие, като ВЪЗЛОЖИТЕЛЯТ заплаща извършените до момента на прекратяването качествено извършени работи и приети по надлежния ред;

10. с писмено предизвестие на ВЪЗЛОЖИТЕЛЯ ако ИЗПЪЛНИТЕЛЯТ използва подизпълнител без да декларира това в офертата си или замени подизпълнител без да са налице условията по чл.7, ал.10 от договора или не изпълни друго задължение по договора във връзка с подизпълнителя.

11. ВЪЗЛОЖИТЕЛЯТ има право да прекрати без предизвестие договора за обществена поръчка при възникване на обстоятелствата по чл. 118, ал. 1, т. 2 или 3 ЗОП ако се установи, че по време на провеждане на процедурата за възлагане на поръчката за ИЗПЪЛНИТЕЛЯТ са били налице обстоятелства по чл. 54, ал. 1, т. 1 от ЗОП, въз основа на които е следвало да бъде отстранен от процедурата или поръчката не е следвало да бъде възложена на ИЗПЪЛНИТЕЛЯ поради наличие на нарушение, постановено от Съда на Европейския съюз в процедура по чл. 258 ДФЕС. При прекратяване в тези случаи ВЪЗЛОЖИТЕЛЯТ не дължи обезщетение за претърпени вреди от прекратяването на договора.

12. ВЪЗЛОЖИТЕЛЯТ прекратява договора за обществена поръчка когато е необходимо съществено изменение на поръчката, което не позволява договорът да бъде изменен на основание чл. 116, ал. 1 от ЗОП;

13. При условията по чл. 5, ал. 1, т. 3 от ЗИФОДРЮПДРСЛ. Когато въз основа на неверни данни е приложено изключение по [чл. 4](apis://Base=NARH&DocCode=41091&ToPar=Art4&Type=201) от Закон за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици за ИЗПЪЛНИТЕЛЯ или подизпълнителя договора се прекратява от ВЪЗЛОЖИТЕЛЯ без предизвестие, като не се дължи, нито заплащане на извършените работи, а получените плащания подлежат на незабавно възстановяване ведно със законната лихва.

(2) Извън случаите по чл.25, ал.1, договорът се прекратява с изтичане на срока по чл. 3, ал.1 с изпълнение на възложеното, приемането му по установения ред и заплащане на последната дължима по него сума.

(3) ВЪЗЛОЖИТЕЛЯТ има право да прекрати действието на договора чрез писмено предизвестие и с последиците предвидени в договора в случай, че ИЗПЪЛНИТЕЛЯ не изпълнява своите задължения. Неизпълнението се установява с констативен протокол от ръководителя на проекта и представител на ИЗПЪЛНИТЕЛЯ, в който се отчита и действително извършеното.

(4) ВЪЗЛОЖИТЕЛЯТ може да развали или прекрати предсрочно, договора когато ИЗПЪЛНИТЕЛЯ изпадне в състояние на неплатежоспособност, съответно срещу него е открито производство на несъстоятелност или е в процес на преобразуване, които обстоятелства могат да застрашат изпълнението на настоящия договор.Същите права ВЪЗЛОЖИТЕЛЯТ има и ако ИЗПЪЛНИТЕЛЯ престане да отговаря на изискванията на ЗОП. Обемът на изпълнените работи се установява с констативен протокол, подписан от представител на ИЗПЪЛНИТЕЛЯ и ръководител на проекта.

**Чл. 26.** (1) Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

(2) За целите на този Договор, Страните ще считат за виновно неизпълнение на съществено задължение на ИЗПЪЛНИТЕЛЯ всеки от следните случаи:

1. когато ИЗПЪЛНИТЕЛЯТ не е започнал изпълнението на Услугите в срок до 15 календарни дни след Датата на уведомяване по реда на чл. 1,ал.4 за възложено СМР по причини за които ИЗПЪЛНИТЕЛЯ отговаря.

2. ИЗПЪЛНИТЕЛЯТ е прекратил изпълнението на Услугите за повече от 15 календарни дни без да са налице уважителни причини;

3. ИЗПЪЛНИТЕЛЯТ е допуснал съществено отклонение от Условията за изпълнение на поръчката и/или Техническата спецификация и/или Техническото предложение.

(3)ВЪЗЛОЖИТЕЛЯТ може да развали Договора само с писмено уведомление до ИЗПЪЛНИТЕЛЯ и без да му даде допълнителен срок за изпълнение, ако поради забава на ИЗПЪЛНИТЕЛЯ то е станало безполезно или ако задължението е трябвало да се изпълни непременно в уговореното време.

**Чл.27.** ВЪЗЛОЖИТЕЛЯТ прекратява Договора в случаите по чл. 118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.

**Чл.28.** Във всички случаи на прекратяване на Договора, освен при прекратяване на юридическо лице – Страна по Договора без правоприемство:

1. ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания; и

2. ИЗПЪЛНИТЕЛЯТ се задължава:

а) да преустанови предоставянето на Услугите, с изключение на такива дейности, каквито може да бъдат необходими и поискани от ВЪЗЛОЖИТЕЛЯ;

б) да предаде на ВЪЗЛОЖИТЕЛЯ всички доклади, протоколи и други документи, изготвени от него в изпълнение на Договора до датата на прекратяването; и

в) да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на Договора.

**Чл. 29.** При предсрочно прекратяване на Договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред Услуги, а ИЗПЪЛНИТЕЛЯТ е длъжен да възстанови на ВЪЗЛОЖИТЕЛЯ неусвоената част от авансово предоставените средства (*ако е приложимо*). Когато прекратяването на Договора е по вина на ИЗПЪЛНИТЕЛЯ, той дължи и законната лихва върху частта от авансово предоставените средства, подлежащи на връщане, за периода от датата на прекратяване на Договора до тяхното връщане. (*ако е приложимо*).

**X . НЕПРЕОДОЛИМА СИЛА**

**Чл. 30.** (1)Страните не отговарят за неизпълнение на задължение по този Договор, когато невъзможността за изпълнение се дължи на непреодолима сила.

(2)За целите на този Договор, „непреодолима сила“ има значението на това понятие по смисъла на чл.306, ал.2 от Търговския закон. [Страните се съгласяват, че за непреодолима сила ще се считат и изменения в приложимото право, касаещи дейността на която и да е от тях, и възпрепятстващи изпълнението или водещи до невъзможност за изпълнение на поетите с Договора задължения.]

(3)Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна в срок до три дни от настъпване на непреодолимата сила. Към уведомлението се прилагат всички релевантни и/или нормативно установени доказателства за настъпването и естеството на непреодолимата сила, причинната връзка между това обстоятелство и невъзможността за изпълнение, и очакваното времетраене на неизпълнението.

(4)Докато трае непреодолимата сила, изпълнението на задължението се спира. Засегнатата Страна е длъжна, след съгласуване с насрещната Страна, да продължи да изпълнява тази част от задълженията си, които не са възпрепятствани от непреодолимата сила.

(5)Не може да се позовава на непреодолима сила Страна:

1. която е била в забава или друго неизпълнение преди настъпването на непреодолима сила;

2. която не е информирала другата Страна за настъпването на непреодолима сила; или

3. чиято небрежност или умишлени действия или бездействия са довели до невъзможност за изпълнение на Договора.

(6)Липсата на парични средства не представлява непреодолима сила.

**Чл.31** (1) ВЪЗЛОЖИТЕЛЯТ и ИЗПЪЛНИТЕЛЯТ не носят отговорност при настъпване на непреодолима сила, възпрепятстваща изпълнението на поетите задължения.

(2) Страната, изпълнението на чието задължение е възпрепятствано от непреодолимата сила, е длъжна в три дневен срок да уведоми другата страна за преустановяване на въздействието на непреодолимата сила. При спиране на работата по каквато и да било причина ИЗПЪЛНИТЕЛЯТ взема необходимите мерки за запазване качеството на вече извършени работи, обезопасяване на обекта. ИЗПЪЛНИТЕЛЯТ се задължава да положи усилия да сведе до минимум периода, в който изпълнението е спряло и да поднови изпълнението веднага щом обстоятелствата позволяват това.

(3) Когато обстоятелства от извънреден характер, които се определят като непреодолимата сила възпрепятстват по такъв начин изпълнението на задълженията по договора, че на практика водят до невъзможност на изпълнението на договора като цяло, страната, изпълнението на чиито задължения е възпрепятствано от непреодолимата сила, писмено с известие уведомява насрещната страна за това обстоятелство.

(4) След получаване на известието за невъзможността на изпълнението на договора като цяло, насрещната страна има право да прекрати договора.

(5) Срокът за изпълнение на възложеното с договора се удължава с времето, през което изпълнението е било невъзможно поради непреодолима сила, за наличието на която другата страна е била надлежно уведомена, при условията на договора и е приела съществуването й, на база на представените документи и доказателства.

(6) При спиране на работите, срокът започва да тече отново след получаването на уведомлението за възобновяване на изпълнението. При необходимост, действително отработеното време по изпълнение на договора ще се установява с двустранно подписан протокол.

(7) Известяването на страните във връзка с възникване и отпадане обстоятелства по раздел X „Непреодолима сила“ , освен с писмени уведомления може да се удостоверява и с подписването на протоколи от представителите на двете страни по договора.

**XI. ГАРАНЦИЯ ЗА ИЗПЪЛНЕНИЕ И ГАРАНЦИОННИ УСЛОВИЯ**

**Чл. 32.** При подписването на този Договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение под формата на парична сума (депозит) по сметката на ВЪЗЛОЖИТЕЛЯ/ безусловна и неотменима банкова гаранция/застраховка, в размер на 3% (три на сто) от Стойността на Договора без ДДС, а именно ……… (…………………………) лева („Гаранцията за изпълнение“), която служи за обезпечаване на изпълнението на Договора чрез покритие на отговорността на изпълнителя.

**Чл. 33. (1)** В случай на изменение на Договора, извършено в съответствие с този Договор и приложимото право, ИЗПЪЛНИТЕЛЯТ се задължава да предприеме необходимите действия за привеждане на Гаранцията за изпълнение в съответствие с изменените условия на Договора, в срок до 5 (пет) работни дни от подписването на допълнително споразумение за изменението.

**(2)** Действията за привеждане на Гаранцията за изпълнение в съответствие с изменените условия на Договора могат да включват, по избор на ИЗПЪЛНИТЕЛЯ:

1. внасяне на допълнителна парична сума по банковата сметка на ВЪЗЛОЖИТЕЛЯ, при

спазване на изискванията на чл. 34 от Договора; и/или;

2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 35 от Договора; и/или

3. предоставяне на документ за изменение на първоначалната застраховка или нова застраховка, при спазване на изискванията на чл. 35 от Договора.

**Чл. 34.** Когато като Гаранция за изпълнение се представя парична сума, сумата се внася по следната банкова сметка на ВЪЗЛОЖИТЕЛЯ: **БАНКА: Първа инвестиционна банка, клон Шумен, офис Нови пазар; IBAN: BG58FINV91503316831050; BIC: FINVBGSF.**

**Чл. 35. (1)** Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да бъде безусловна и неотменяема банкова гаранция и да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор;

2. да бъде със срок на валидност най-малко 30 (тридесет) календарни дни след крайния срок на договора.

**(2)** Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, са за сметка на ИЗПЪЛНИТЕЛЯ.

**Чл. 36. (1)** Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да обезпечава изпълнението на този Договор чрез покритие на отговорността на ИЗПЪЛНИТЕЛЯ;

2. да бъде със срок на валидност най-малко 30 (тридесет) календарни дни след крайния срок за изпълнение на договора.

**(2)** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, са за сметка на ИЗПЪЛНИТЕЛЯ.

**Чл.37 . (1)** ВЪЗЛОЖИТЕЛЯТ освобождава Гаранцията за изпълнение в срок до 30 (тридесет) календарни дни след крайния срок за изпълнение на договора.

**(2)** Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл. 6 от Договора;

2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

3. когато е във формата на застраховка – чрез връщане на оригинала на застрахователната полица на представител на ИЗПЪЛНИТЕЛЯ или упълномощено от него лице.

**(3)** Гаранцията или съответната част от нея не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията.

**Чл. 38.** ВЪЗЛОЖИТЕЛЯТ има право да задържи съответна част и да се удовлетвори от

Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

**Чл. 39.** **(1)** ВЪЗЛОЖИТЕЛЯТ има право да задържи Гаранцията за изпълнение в пълен размер, в следните случаи:

1. при пълно неизпълнение, в т.ч. когато изпълнението не отговарят на изискванията на ВЪЗЛОЖИТЕЛЯ и разваляне на Договора от страна на ВЪЗЛОЖИТЕЛЯ на това основание;

2. при прекратяване на дейността на ИЗПЪЛНИТЕЛЯ или при обявяването му в несъстоятелност.

**(2)** При едностранно прекратяване на договора от ВЪЗЛОЖИТЕЛЯ, поради виновно неизпълнение на задължения на ИЗПЪЛНИТЕЛЯ по договора, сумата от гаранцията за изпълнение на договора се усвоява изцяло като обезщетение за прекратяване на договора. ВЪЗЛОЖИТЕЛЯТ си запазва правото да търси допълнително обезщетение, когато размерът на гаранцията не покрива нанесените вреди от неизпълнението и предвидените в договора неустойки.

**Чл. 40.** Във всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

**Чл. 41.** Когато ВЪЗЛОЖИТЕЛЯТ се е удовлетворил от Гаранцията за изпълнение и Договорът продължава да е в сила, ИЗПЪЛНИТЕЛЯТ се задължава в срок до 5 (пет) дни да допълни Гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. 17 от Договора.

**Чл. 42.** ВЪЗЛОЖИТЕЛЯТ не дължи лихва за времето, през което средствата по гаранцията за изпълнение са престояли при него законосъобразно.

**XІI. ОБЩИ РАЗПОРЕДБИ**

**Чл. 43.** При изпълнението на Договора, ИЗПЪЛНИТЕЛЯТ и неговите подизпълнители, ако има такива са длъжни да спазват всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

**Чл. 44.** (1)Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („Конфиденциална информация“). Конфиденциална информация включва, без да се ограничава до: всякаква финансова, търговска, техническа или друга информация, анализи, съставени материали, изследвания, документи или други материали, свързани с изпълнението, дейността на другата Страна, от каквото и да е естество или в каквато и да е форма, включително, финансови и оперативни резултати, настоящи или потенциални партньори, собственост, правни въпроси, продукти, процеси, свързани с документация, чертежи, спецификации, диаграми, планове, уведомления, данни, образци, модели, мостри/.

(2) С изключение на случаите, посочени в ал.3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

(3) Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

(4) Задълженията по тази клауза се отнасят до ИЗПЪЛНИТЕЛЯ, всички негови поделения, контролирани от него фирми и организации, всички негови служители и наети от него физически или юридически лица, като ИЗПЪЛНИТЕЛЯТ отговаря за изпълнението на тези задължения от страна на такива лица. Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

Публични изявления

**Чл.45.** ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугите, предмет на този Договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.

Авторски права

**Чл. 46.** (1) Страните се съгласяват, на основание чл. 42, ал. 1 от Закона за авторското право и сродните му права, че авторските права върху всички документи и материали, и всякакви други елементи или компоненти, създадени в резултат на или във връзка с изпълнението на Договора, принадлежат изцяло на ВЪЗЛОЖИТЕЛЯ в същия обем, в който биха принадлежали на автора. ИЗПЪЛНИТЕЛЯТ декларира и гарантира, че трети лица не притежават права върху изготвените документи и други резултати от изпълнението на Договора, които могат да бъдат обект на авторско право.

(2) В случай че бъде установено с влязло в сила съдебно решение или в случай че ВЪЗЛОЖИТЕЛЯТ и/или ИЗПЪЛНИТЕЛЯТ установят, че с изготвянето, въвеждането и използването на документи или други материали, съставени при изпълнението на този Договор, е нарушено авторско право на трето лице, ИЗПЪЛНИТЕЛЯТ се задължава да направи възможно за ВЪЗЛОЖИТЕЛЯ използването им:

1. чрез промяна на съответния документ или материал; или

2. чрез замяната на елемент от него със защитени авторски права с друг елемент със същата функция, който не нарушава авторските права на трети лица; или

3. като получи за своя сметка разрешение за ползване на продукта от третото лице, чиито права са нарушени.

(3)ВЪЗЛОЖИТЕЛЯТ уведомява ИЗПЪЛНИТЕЛЯ за претенциите за нарушени авторски права от страна на трети лица в срок до три дни от узнаването им. В случай, че трети лица предявят основателни претенции, ИЗПЪЛНИТЕЛЯТ носи пълната отговорност и понася всички щети, произтичащи от това. ВЪЗЛОЖИТЕЛЯТ привлича ИЗПЪЛНИТЕЛЯ в евентуален спор за нарушено авторско право във връзка с изпълнението по Договора.

(4)ИЗПЪЛНИТЕЛЯТ заплаща на ВЪЗЛОЖИТЕЛЯ обезщетение за претърпените вреди и пропуснатите ползи вследствие на окончателно признато нарушение на авторски права на трети лица.

Прехвърляне на права и задължения

**Чл.47.** Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора и по договорите за подизпълнение, ако има такива могат да бъдат прехвърляни или залагани съгласно приложимото право.

Изменения

**Чл. 48.** Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

Нищожност на отделни клаузи

**Чл.49** В случай на противоречие между каквито и да било уговорки между Страните и действащи нормативни актове, приложими към предмета на Договора, такива уговорки се считат за невалидни и се заместват от съответните разпоредби на нормативния акт, без това да влече нищожност на Договора и на останалите уговорки между Страните. Нищожността на някоя клауза от Договора не води до нищожност на друга клауза или на Договора като цяло.

**Чл. 50.** (1) Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

(2) За целите на този Договор данните и лицата за контакт на Страните са, както следва:

1. За ВЪЗЛОЖИТЕЛЯ: **Община Каспичан**

**Адрес за кореспонденция: гр. Каспичан, ул.”Мадарски конник” 91;**

**Тел.: 05351 7474**

**Факс: 05351 7470**

**e-mail: obshtina@kaspichan.org**

**Лице за контакт:**

2. За ИЗПЪЛНИТЕЛЯ:

Адрес за кореспонденция:

Тел.:

e-mail:

Лице за контакт:

(3) За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

3. датата на приемането – при изпращане по факс;

4. датата на получаване – при изпращане по електронна поща.

(4) Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до три дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

(5) При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до три дни от вписването ѝ в съответния регистър.

Приложимо право

**Чл. 51.** Този Договор, в т.ч. Приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право. За неуредените в този Договор въпроси се прилагат разпоредбите на действащото българско законодателство

**Чл.52.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

**Чл. 53.** Този Договор се състои от ….(….) страници и е изготвен и подписан в 2 еднообразни екземпляра – по един за всяка от Страните.

Приложения:

**Чл. 54.** Към този Договор се прилагат и са неразделна част от него следните приложения:

Приложение № 1 – Техническа спецификация;

Приложение № 2 – Техническо предложение на ИЗПЪЛНИТЕЛЯ;

Приложение № 3 – Ценово предложение на ИЗПЪЛНИТЕЛЯ;

**ВЪЗЛОЖИТЕЛ: ИЗПЪЛНИТЕЛ:**

**КМЕТ НА**

**ОБЩИНА КАСПИЧАН**

**/МИЛЕНА НЕДЕВА/ / /**

**ГЛАВЕН СЧЕТОВОДИТЕЛ**

**/АНДРИАНА ВЕСЕЛИНОВА/**

**ЮРИСТКОНСУЛТ:**

**/РАДОСТИНА МЕХАНДЖИЙСКА/**